Carlos Peña

Carlos Alberto Peña Rodríguez (s. 29. maaliskuuta 1990 Ciudad Victoria, Tamaulipas) on meksikolainen jalkapalloilija, joka edustaa Primera División de Méxicossa pelaavaa Club Leónia. Oikeajalkainen Peña on pelipaikaltaan keskikenttäpelaaja. Hän kuuluu myös Meksikon jalkapallomaajoukkueeseenhttp://www.national-football-teams.com/player/49085/Carlos_Pena.html.

 Seurajoukkueura 
Peña edusti vuoteen 2011 asti CF Pachucaa, jonka paidassa hän pelasi pääsarjassa 20 ottelua tehden yhden maalin vuosina 2010–2011.

Vuonna 2011 Peña siirtyi Meksikon toiseksi korkeimmalla sarjatasolla pelanneeseen Club Leóniin, joka nousi kauden 2011–2012 jälkeen Primera División de Méxicoon voitettuaan Ascenso MX:n eli toiseksi korkeimman sarjatason mestaruuden. Vuonna 2013 Peña voitti Leónin kanssa liigan Aperturan ja seuraavana vuonna Clausuranhttp://nr.soccerway.com/players/carlos-pena/126405/. Peña kuuluu nykyisin seuran avainpelaajiin.

 Maajoukkueura 
Peña debytoi Meksikon jalkapallomaajoukkueessa lokakuussa 2012 MM-karsintaottelussa El Salvadoria vastaan. Avausmaali maajoukkuepaidassa syntyi epävirallisessa ystävyysottelussa Suomea vastaan lokakuussa 2013. Peña kuului maajoukkueeseen sekä vuoden 2013 Gold Cupissa että vuoden 2014 MM-kilpailuissa Brasiliassa. MM-kilpailuissa Peña pelasi yhdessä Meksikon ottelussahttp://www.fifa.com/worldfootball/statisticsandrecords/players/player=303394/index.html .

 Muuta 
Peñan lempinimi on Gullit, sillä hänessä on yhdennäköisyyttä takavuosien alankomaalaistähden Ruud Gullitin kanssa.

 Lähteet 

Luokka:Meksikolaiset jalkapalloilijat
Luokka:Vuonna 1990 syntyneet
Luokka:Elävät henkilöt